Dvergsjimpanse

Dvergsjimpanse eller bonobo (Pan paniscus) tilhører slekten sjimpanser ('Pan'') og er store aper (Hominidae) som er endemiske for Afrika sør for Kongoelven.

Biologi 
Dvergsjimpansene trives i jungel og tropisk regnskog. Arten har begrenset spredning og er utbredt i kun én stor populasjon, sør for Kongoelva og nord for Kasaielva i Den demokratiske republikken Kongo.

Dvergsjimpansen blir sjelden over 40 kg tung og 85 cm lang. Proporsjonalt sett er dvergsjimpansens armer lengre enn den vanlige sjimpansens. Dvergsjimpansens ansiktshud er svart og ørene er forholdsvis små i forhold til den ordinære sjimpansen.

En bonobo går gravid i overkant av sju måneder, og ungen blir ammet av moren i fem år.

Bonoboer bor sammen i flokker fra 30 til 80 individer. De holder som regel til i trærne. Ofte blir apeflokker styrt av hanner, men i dvergsjimpansens tilfelle er samfunnet egalitært, det vil si at hunner ikke er underordnet hannene, og til tider dominerer. Dvergsjimpansen er også det eneste kjente dyret der man har observert 100 % biseksualitet, og alle individer har sex med andre av både sitt eget og det motsatte kjønn livet ut. Ulikt andre menneskeaper blir konflikter blant dvergsjimpanser ofte løst med sex i stedet for vold. 

I motsetning til de vanlige sjimpansene er dvergsjimpansens kosthold stort sett vegetarisk.

Referanser

Eksterne lenker 
 

Menneskeaper
Dyr formelt beskrevet av Ernst Schwarz
Pattedyr formelt beskrevet i 1929
Nålevende med første opptreden i pleistocen